Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu, pokiaľ ide o spoločnú pozíciu Rady k návrhu smernice Európskeho parlamentu a Rady o kvalite okolitého ovzdušia a čistejšom vzduchu pre Európu ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2008/0163 v konečnom znení - COD 2005/0183 */





[pic] | KOMISIA EURÓPSKYCH SPOLOČENSTIEV | Brusel, 1.4.2008 KOM(2008) 163 v konečnom znení 2005/0183 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu, pokiaľ ide o spoločnú pozíciu Rady k návrhu SMERNICE EURÓPSKEHO PARLAMENTU A RADY o kvalite okolitého ovzdušia a čistejšom vzduchu pre Európu KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2005/0183 (COD) STANOVISKO KOMISIEpodľa článku 251 ods. 2 tretieho pododseku písm. c) Zmluvy o ESk pozmeňujúcim a doplňujúcim návrhom Európskeho parlamentu,pokiaľ ide o spoločnú pozíciu Rady knávrhu SMERNICE EURÓPSKEHO PARLAMENTU A RADY o kvalite okolitého ovzdušia a čistejšom vzduchu pre Európu 1. Súvislosti Postup - Dňa 21. septembra 2005 Komisia predložila návrh smernice Európskeho parlamentu a Rady o kvalite okolitého ovzdušia a čistejšom vzduchu pre Európu[1] na schválenie postupom spolurozhodovania podľa článku 251 Zmluvy o ES. - Hospodársky a sociálny výbor prijal svoje stanovisko 17. mája 2006. - Európsky parlament prijal svoju pozíciu v prvom čítaní 26. septembra 2006. - Rada prijala svoju spoločnú pozíciu 25. júna 2007. - Európsky parlament prijal svoju pozíciu v druhom čítaní 11. decembra 2007. This is an empty Line. 2. CIEľ NÁVRHU KOMISIE Znečisťovanie ovzdušia má veľmi vážne škodlivé účinky na zdravie. Z najaktuálnejších vedeckých a medicínskych dôkazov predložených v oznámení Komisie o tematickej stratégii o znečistení ovzdušia[2] vyplýva, že už len vystavenie sa jemným tuhým časticiam PM2,5 v okolitom ovzduší skracuje štatistickú priemernú dĺžku života občanov EÚ o viac ako 8 mesiacov. Komisia vo svojom návrhu zavádza špecifické environmentálne normy pre jemné tuhé častice PM2,5 v okolitom ovzduší. Ich implementáciou by sa malo významne prispieť k dosiahnutiu cieľa tematickej stratégie o znečistení ovzdušia, ktorým je v rokoch 2000 až 2020 znížiť o 47 % počet rokov života stratených v Európe v dôsledku vystavenia sa jemným tuhým časticiam. Na základe iniciatívy Komisie týkajúcej sa „lepšej právnej úpravy“ sa v návrhu Komisie na smernicu o kvalite okolitého ovzdušia a čistejšom vzduchu pre Európu zlučujú ustanovenia rámcovej smernice a troch dcérskych smerníc o kvalite okolitého ovzdušia s rozhodnutím Rady o výmene informácií do jednej smernice, a to so zámerom zjednodušenia, zefektívnenia a zníženia množstva existujúcich právnych predpisov. V návrhu sa okrem toho aktualizujú existujúce ustanovenia tak, aby sa do nich zahrnuli skúsenosti členských štátov. Na tento účel sa návrhom: 1. zavádzajú špecifické požiadavky na monitorovanie a nové environmentálne ciele týkajúce sa jemných tuhých častíc PM2,5; 2. umožňuje určitá flexibilita pri implementácii tak, že za osobitných podmienok, ktoré musí schváliť Komisia, je možné predĺžiť lehotu, do ktorej sa majú dosiahnuť určité limitné hodnoty napr. jemných tuhých častíc PM10 a oxidu dusičitého; 3. umožňuje členským štátom sústrediť svoje úsilie tak, že pri posudzovaní dodržiavania limitných hodnôt sa môžu odpočítať príspevky z prírodných zdrojov. 3. PRIPOMIENKY KOMISIE 3.1. Všeobecné súvislosti Európsky parlament prijal na plenárnom zasadnutí 11. decembra 2007 kompromisný balík 26 pozmeňujúcich a doplňujúcich návrhov, na ktorom sa dohodol s Radou s cieľom dosiahnuť dohodu v druhom čítaní. Komisia prijíma všetky pozmeňujúce a doplňujúce návrhy. Dosiahnutie kompromisu sa uľahčilo prijatím vyhlásenia Komisie o opatreniach Spoločenstva potrebných na znižovanie emisií pri zdroji (pozri prílohu). 3.2. Zmenený a doplnený návrh Podľa článku 250 ods. 2 Zmluvy o ES Komisia mení a dopĺňa svoj návrh tak, ako je uvedené v predchádzajúcich ustanoveniach. PRÍLOHA VYHLÁSENIE KOMISIE SPREVÁDZAJÚCE PRIJATIE NOVEJ SMERNICE O KVALITE OKOLITÉHO OVZDUšIA A čISTEJšOM VZDUCHU PRE EURÓPU Komisia berie na vedomie text smernice o kvalite okolitého ovzdušia a čistejšom vzduchu pre Európu prijatej Radou a Európskym parlamentom. Komisia upozorňuje najmä na dôležitosť, ktorú Európsky parlament a členské štáty v článku 22 ods. 4 a úvodnom odôvodnení 16 tejto smernice pripisujú opatreniam Spoločenstva týkajúcim sa zníženia emisií znečisťujúcich ovzdušie pri zdroji. Komisia uznáva potrebu zníženia škodlivých emisií znečisťujúcich ovzdušie, ak sa má dosiahnuť významný pokrok smerom k cieľom stanoveným v Šiestom environmentálnom akčnom programe. Oznámenie Komisie týkajúce sa tematickej stratégie o znečistení ovzdušia stanovuje značný počet možných opatrení Komisie. Od prijatia stratégie sa dosiahol významný pokrok v týchto, ako aj iných opatreniach: - Rada a Parlament už prijali nové právne predpisy týkajúce sa obmedzenia výfukových emisií z ľahkých úžitkových vozidiel; - Komisia prijala návrh nových právnych predpisov na zvýšenie účinnosti právnych predpisov Spoločenstva týkajúcich sa priemyselných emisií, vrátane zariadení pre intenzívne poľnohospodárstvo a opatrení na riešenie priemyselných spaľovacích zdrojov menšieho rozsahu; - Komisia prijala návrh nových právnych predpisov týkajúce sa obmedzenia výfukových emisií z motorov inštalovaných v ťažkých úžitkových vozidlách; - V roku 2008 plánuje Komisia nové návrhy právnych predpisov, ktoré: - ďalej znížia emisie hlavných znečisťujúcich látok povolené vnútroštátnymi právnymi predpismi členských štátov; - znížia emisie súvisiace s dopĺňaním paliva pri vozidlách s dieselovými motormi na čerpacích staniciach; - budú riešiť obsah síry v palivách, vrátane lodných palív. - Prebiehajú aj prípravné práce, pri ktorých sa skúma uskutočniteľnosť: - zlepšenia ekologického dizajnu a zníženia emisií z domácich kotlov a ohrievačov vody; - zníženia obsahu rozpúšťadiel v náteroch, lakoch a výrobkoch na povrchovú úpravu vozidiel; - zníženia výfukových emisií z necestných pojazdných strojov, čím by sa maximálne využili necestné palivá s nízkym obsahom síry, ktoré už Komisia navrhla. - Komisia takisto v rámci Medzinárodnej námornej organizácie (MNO) naďalej presadzuje významné zníženie emisií z lodí a zaväzuje sa predložiť návrhy na opatrenia Spoločenstva, ak sa MNO nepodarí dodať dostatočne ambiciózne návrhy plánované na rok 2008. Komisia je však viazaná cieľmi iniciatívy „lepšej právnej úpravy“ a potrebou návrhov podložených komplexným hodnotením vplyvov a prínosov. V tomto ohľade a v súlade so Zmluvou o založení Európskeho spoločenstva bude Komisia aj naďalej hodnotiť potrebu predloženia nových legislatívnych návrhov, pričom si ponechá právo rozhodnúť, či a kedy by bolo vhodné prezentovať ktorýkoľvek z týchto návrhov. [1] KOM(2005) 447, v konečnom znení. [2] KOM(2005) 446.